बेंगलुरु। देश में इस साल कर्नाटक समेत कई राज्यों में विधानसभा के चुनाव होने हैं। इसमें कर्नाटक को सबसे अहम माना जा रहा है। कांग्रेस के पास यही एक बड़ा राज्य बचा है। बीजेपी अध्यक्ष अमित शाह और पीएम मोदी की नजर अब कर्नाटक पर लगी हुई है। वहीं, कांग्रेस अध्यक्ष राहुल गांधी ने गुजरात के तर्ज पर कर्नाटक में चुनाव प्रचार शुरु कर दिया है। राहुल के लिए ये चुनाव सबसे अहम माना जा रहा है। कहा जा रहा है कि इन चुनावों का असर 2019 के लोकसभा चुनाव पर भी पड़ेगा।